**1. Рођени је Шапчанин и лекар по вокацији. Стварао је у епохи реализма и сматра се зачетником српске психолошке приповетке. Рано је остао без оца, мајка је била стуб породице.** **Бавио се и хуманитарним радом. Објавио је свега 9 приповедака: Први пут с оцем на јутрење, Све ће то народ позлатити, Ветар, Швабица... Умро је у својој 40. години.**

Јанко Веселиновић

Бора Станковић

Лаза Лазаревић

Симо Матавуљ

**2. Велики српски песник, писац и сликар, рођен у Српској Црњи 1832. године, стварао у епохи** **романтизма. Живео је од сликарства, али је добар део живота радио и као учитељ/наставник. Био је велики емотивац, патриота и бунџија, често се сукобљавајући и са властима и са околином. Умро је у Београду 1878. године, а иза њега су остале чувене песме Отаџбина, Вече,** **Поноћ, На Липару, Ја сам стена, Орао... Познате слике: Девојка у плавом, На стражи, Караула...**

Бранко Радичевић

Ђура Јакшић

Јован Јовановић Змај

Ђура Даничић

**3. Овај бунтовник и револуционар потиче са Змијања. Рођен је 1877. године. Живео је тешко и скромно, често остајући гладан, али је био поносит човек, високо ценећи слободу, коју, на жалост, није дочекао. Студирао је у Бечу словенске језике. Умро је у окупираном Београду 1916. године. Чувена су његова дела: Јазавац пред судом, Јаблан, Кроз мећаву**...

Милован Глишић

Бранко Ћопић

Иво Андрић

Петар Кочић

**4. За свега 24 године живота написао је око 300 песама. За живота није објавио ниједну књигу. Рођен је у Великој Кикинди. Детињство је провео у тешким ратним околностима, а крај рата је дочекао као присилно мобилисан аустоугарски војник у Италији. Умро је од туберкулозе. Познате песме: Човек пева после рата, Домовина, Болница...**

Милутин Бојић

Стеван Раичковић

Душан Васиљев

Момчило Настасијевић

**5. Он је српски сатиричар и приповедач и своје је приповетке стварао у епохи реализма. Рођени је Шумадинац. Најпознатији је по својим сатиричним приповеткама, мада је писао и оне из сеоског и паланачког живота. Умро је у 35. години живота од туберкулозе. Најпознатија дела су му: Мртво море, Страдија, Вођа, Данга...**

Јанко Веселиновић

Радоје Домановић

Милован Глишић

Лаза Лазаревић

**6. Припада оној групи писаца који су отишли прерано, али који су иза себе оставили дела кроз која ће живети вечно. Овај рођени Београђанин је живео свега 25 година (1892-1917), а посебно место у историји српске књижевности је заслужио јер је опевао страдања српских војника и народа у Првом светском рату, чији је и сам био учесник, претходно се борећи у балканским ратовима као двадесетогодишњак. Био је сведок трагедије српских ратника која их је задесила на острву Видо (збирка Песме бола и поноса). "Стојте, галије царске.." моћни су стихови његове Плаве гробнице.**

Милутин Бојић

Петар Кочић

Милош Црњански

Владислав Петковић Дис

**7. Рођени је Шибенчанин, потиче из српске трговачке породице. Део живота је провео у настави, али је доста и путовао Европом, а био је чак и на Северном мору. Био је заљубљиве природе. Аутор је већег броја збирки приповедака, а написао је и два романа: Бакоња фра Брне и Ускок. Написао је и своју аутобиографију. Познате приповетке: Пилипенда, Поварета, Ошкопац и Била... Умро је у Београду 1908. године**.

Љубомир Ненадовић

Кањош Мацедоновић

Симо Матавуљ

Ђура Јакшић

**8. Овај је песник рођен у селу Заблаће поред Чачка 1880. године. Завршио је гимназију, али никада није матурирао. Водио је боемски живот и био чест посетилац чувене Скадарлије. Преживео је повлачење српске војске преко Албаније и доспео у Француску. Утопио се 1917. године у Јонском мору када је немачка подморница торпедовала лађу којом се враћао у Србију. Писао је изузетно необичне и тамне стихове које чувени критичар Ј. Скерлић није одобравао. Чувене песме: Нирвана, Можда спава, Огледало, Међу својима...**

Растко Петровић

Владислав Петковић Дис

Милутин Бојић

Милош Црњански

**9. Овај песник, драмски писац, новинар, редитељ и сликар је рођен у Мокрину 1932. године. Био је светски путник, а већину свог живота је провео у Новоме Саду. Женио се три пута и имао шесторо деце. На сахрани су читали његову Бесмртну песму. Овај вечити, заљубљени дечак је написао: Плави чуперак, Шашаву књигу, Прву љубав, Степенице страха....**

Стеван Раичковић

Љубивоје Ршумовић

Мирослав Антић

Драган Лукић

**10. Чувени је српски песник, дипломата и академик, рођени Београђанин. Био је перфекциониста када је реч о слагању стихова, па је стигао да објави свега 2 збирке песама. Права је студирао у Паризу, а по повратку у земљу ступа у дипломатску службу, у којој остаје готово до своје смрти. Написао је укупно 64 песме. Најпознатије љубавне су Искрена песма и Очајна песма, а од патриотских су чувене На Гази-Местану, Симонида, Божур, Наслеђе, Јефимија...**

Милан Ракић

Оскар Давичо

Алекса Шантић

Јован Дучић

**11. Оснивач српске драме и један од најбољих српских комедиографа је рођен у Вршцу 1806. године. Био је нежног здравља, рано остао без мајке. Студирао је права, био је професор на Лицеју у Крагујевцу и начелник Министарства просвете. Писао је уџбенике за разне предмете и учествовао у оснивању неколико важних културних институција тога времена. Славу је стекао чувеним комедијама: Покондирена тиква, Лажа и паралажа, Родољупци, Тврдица, Зла жена... Умро је у родном Вршцу 1856. године.**

Бранислав Нушић

Данило Киш

Коста Трифковић

Јован Стерија Поповић

**12. Овај песник је рођен у Мостару, у којем је и умро. Један је од највећих српских песника на прелазу из 19. у 20. век. Биографи кажу да је био веома леп и згодан човек, миљеник жена. Његове најпознатије песме припадају или љубавној лирици или су патриотско-социјалног карактера: О, класје моје, Моја отаџбина, Остајте овдје, Ми знамо судбу, Емина...**

**Милан Ракић**

Војислав Илић

Јован Дучић

Јован Дучић

Алекса Шантић